ສະ​ຫະ​ລັດ ແລະ​ ສ​ປ​ປ ລາວ ຮ່ວມ​ມື​ກັນ ເພື່ອຄວາມໝັ້ນຄົງ ດ້ານສຸຂະພາບ ແບບຍືນຍົງ 
ທ່ານນາງບິດເຕີ ກ່າວວ່າ ສະຫະລັດ ແມ່ນຄູ່ຮ່ວມງານ ທີ່ສຳຄັນສຳລັບ ສປປ ລາວ ເພາະວ່າ ບັນດານັກຊ່ຽວຊານ ຂອງທັງສອງປະເທດ ໄດ້ປະຕິບັດງານຮ່ວມກັນ ເພື່ອຄວາມໝັ້ນຄົງ ດ້ານສຸຂະພາບ ແບບຍືນຍົງ ໃນໄລຍະຍາວ.
ດຣ ໂຣເບີດ ໂພບ ຫົວໜ້າກົມຮ່ວມມືຫລຸດຜ່ອນໄພຂົ່ມຂູ່ (CTR) ອົງການຫລຸດຜ່ອນ ໄພຂົ່ມຂູ່ດ້ານປ້ອງກັນຊາດ (DTRA) ຂອງ ສະຫະລັດອາເມຣິກາ ໄດ້ພົບກັບບັນດາ ຄູ່ຮ່ວມງານພາກລັດຖະບານ ແລະຝ່າຍທະຫານ ກໍຄືບັນດາ ຜູ້ຕາງໜ້າອົງການ ອະນາໄມໂລກ (WHO) ເມື່ອວັນທີ 2 ແລະ 3 ພຶດສະພາ ຜ່ານມາ ເພື່ອທົບທວນຄືນ ເບິ່ງຜົນໄດ້ຮັບທີ່ດີຂອງໂຄງການຮ່ວມມື ຄວາມໝັ້ນ ຄົງດ້ານສຸຂະພາບ ລະຫວ່າງ ສະຫະລັດແລະສປປ ລາວ ດຣ ໂພບໄດ້ປຶກ ສາຫາລືກ່ຽວກັບຄວາມສຳຄັນຂອງ ການ ອອກແບບລະບົບຄວາມໝັ້ນຄົງດ້ານ ສຸຂະພາບແບບຍືນຍົງແລະຍາວນານ ຊຶ່ງຈະເປັນການເພີ້ມທະວີ ເຮັດໃຫ້ການເຝົ້າລະວັງແລະການປ້ອງກັນພະຍາດ ຢູ່ ສປປ ລາວ ມີຄວາມເຂັ້ມແຂງ ທ່ານນາງ ຣີນາ ບິດເຕີ ເອກອັກຄະລັດຖະທູດສະຫະລັດອາເມຣິກາ ປະຈຳ ສປປ ລາວ ໄດ້ຮ່ວມກັບ ດຣ ໂພບ ແລະຄະນະຜູ້ແທນຂອງສະຫະລັດພົບ ປະກັບ ລັດຖະ ມົນຕີກະຊວງສາທາລະນະສຸກ ທ່ານ ຮສ ດຣ ບຸນກອງ ສີ ຫາວົງ ເພື່ອປຶກສາຫາລື ກ່ຽວກັບການຮ່ວມມື ຄວາມໝັ້ນຄົງດ້ານສຸຂະພາບ ໃນລະຫວ່າງ ພົບປະຢູ່ທີ່ກະຊວງ ກະສິກຳແລະປ່າໄມ້, ທ່ານ ຄຳບຸນນັດ ໄຊ ຍະນົນ ຮອງລັດຖະມົນຕີ ແລະ ດຣ ໂພບ ໄດ້ທົບທວນຄື ເຖິງການຮ່ວມມື ລະຫວ່າງ ສະຫະລັດອາເມຣິກາ ແລະ ສປປ ລາວ ເພື່ອຝຶກອົບຮົມເສີມສ້າງ ຄວາມຮູ້ຄວາມສາມາດ ໃຫ້ນັກສັດຕະວະແພດຂອງ ສປປ ລາວ ການເຝົ້າລະວັງກ່ຽວກັບພະຍາດສັດ ຄວາມສໍາຄັນຂອງການປ້ອງກັນສຸຂະພາບ ຄົນ ແລະເສດຖະກິດການກະສິກຳຂອງ ສປປ ລາວ ດຣ ໂພບ ຍັງໄດ້ພົບກັບບັນດາ ເຈົ້າໜ້າທີ່ກະຊວງປ້ອງກັນປະເທດ ຂອງສປປ ລາວ ຊຶ່ງລວມມີ ທ່ານ ພົນຈັດຕະວາ ບົວສິງ ອິນທະວົງ ຫົວໜ້າກົມເສນາຮັກ ເພື່ອປຶກສາຫາລື ກ່ຽວ ກັບວິທີທາງໃນການ ສ້າງຄວາມສາມາດໃຫ້ກັບຂະແໜງການວຽກງານສາທາລະນະສຸກ ຂອງທະຫານ ທ່ານນາງ ຣີນາ ບິດເຕີ ເອກອັກຄະລັດຖະທູດສະຫະລັດອາເມຣິກາ ປະຈຳ ສປປ ລາວ ກ່າວວ່າ ທ່ານໄດ້ກ່າວອີກວ່າ ການຮ່ວມມືດັ່ງກ່າວນີ້ໄດ້ຮວບຮວມເອົາກິດຈະກຳທາງດ້ານຂະແໜງສາທາລະ ນະສຸກ ສຳລັບການປິ່ນປົວເບິ່ງແຍງສຸຂະພາບຄົນແລະສັດ ຂອງຝ່າຍທະຫານ ແລະພົນລະເຮືອນເຂົ້າກັນ ເພື່ອນຳເອົາວິທີການແບບຄົບວົງຈອນ ມາສູ່ຄວາມ ໝັ້ນຄົງທາງດ້ານສຸຂະພາບ ຢູ່ໃນ ສປປ ລາວ ບັນດານັກວິຊາການ ມືອາຊີບ ດ້ານສາທາລະນະສຸກຂອງລາວ ທີ່ຜ່ານການຝຶກອົບຮົມຈາກສະຫະລັດອາເມຣິ ກາໄດ້ເປັນສ່ວນອັນສຳຄັນໃນການຮັບມືກັບໄພພິບັດນໍ້າຖ້ວມທີ່ເກີດຂື້ນຢູ່ແຂວງ ອັດຕະປື ໃນເດືອນສິງຫາ 2018 ການລະບາດຂອງພະຍາດໄຂ້ຫວັດໃຫຍ່ໃນ ໄລຍະບໍ່ດົນມານີ້ ແລະ ການລະບາດຂອງພະຍາດໝາກແດງທີ່ກຳລັງເກີດຂື້ນ ໃນທົ່ວປະເທດ ການເຝົ້າລະວັງຂອງລັດຖະບານລາວ ແລະການກວດຫາພະຍາດ ທີ່ເກີດຂື້ນກັບຄົນແລະສັດໃນໄລຍະເລີ້ມຕົ້ນນັ້ນ ໄດ້ຊ່ວຍລົດການແຜ່ລະບາດຂອງ ການຕິດເຊື້ອ ແລະຈຳກັດຜົນກະທົບດ້ານລົບຕໍ່ສຸຂະພາບ ແລະເສດ ຖະກິດຂອງ ປະເທດ ນອກຈາກການພົບປະກັບເຈົ້າໜ້າທີ່ຝ່າຍລາວແລ້ວ ດຣ ໂພບ ແລະຄະນະຜູ້ ແທນ ຂອງສະຫະລັດອາເມຣິກາ ຍັງໄດ້ໄປຢ້ຽມຢາມຫ້ອງວິເຄາະ ແລະສູນວິ ໄຈທາງດ້ານ ການແພດ ເພື່ອຕິດຕາມເບິ່ງ ໂຄງການຝຶກອົບຮົມ ທີ່ລັດຖະບານສະຫະລັດອາເມຣິກາ ໃຫ້ການສະໜັບສະໜູນສຳລັບນັກວິຊາການດ້ານວຽກງານ ສາທາທີ່ເປັນມືອາຊີບ ທີ່ໄດ້ເສີມສ້າງຄວາມສາມາດທາງດ້ານການຄົ້ນຄວ້າ ວິ ໄຈ ຢູ່ໃນ ສປປ ລາວ ການປະຕິບັດງານຮ່ວມກັນເພື່ອປັບປຸງຄວາມໝັ້ນຄົງດ້ານສຸຂະພາບແມ່ນການ ເສີມສ້າງອະທິປະໄຕຂອງລາວ ໃຫ້ເຂັ້ມແຂງ ແລະປ້ອງກັນໄພຂົ່ມຂູ່ດ້ານສຸຂະ ພາບ ຈາກພາຍນອກ ໃນຂະນະທີ່ ປະເທດຊາດ ສືບຕໍ່ພັດທະນາ ຢ່າງໄວວາ ນອກຈາກ ຄວາມພະຍາຍາມດັ່ງກ່າວ ເພື່ອຕ້ານແລະສະກັດກັ້ນ ພະຍາດຕິດຕໍ່ ແລ້ວ ລັດຖະບານ ສະຫະລັດອາເມຣິກາຍັງໄດ້ໃຫ້ການສະໜັບສະໜູນໂຄງການ ດ້ານສຸຂະພາບທີ່ຫລາກ ຫລາຍຢູ່ໃນ ສປປ ລາວ ເພື່ອສົ່ງເສີມວຽກງານໂພຊະ ນາການ ນ້ຳສະອາດ ສຸຂະ ອະນາໄມ ແລະ ວິດຖ່າຍ ສຸຂະພາບແມ່ແລະເດັກ ໃຫ້ການຊ່ວຍເຫລືອຄົນພິການ ແລະ ໂຄງການອາຫານໃນໂຮງຮຽນ